Tolong jelaskan mengenai 20 Maret dalam bahasa sunda

20 Maret nyaéta poé ka-79 dina sataun (ka-80 dina taun kabisat) dina kalénder Gregorian, sésana 286 poé.

1602 – VOC diadegkeun, minangka panggabungan ti sababaraha pausahaan dagang Walanda nu silih saingan.

1616 – Sir Walter Raleigh dibébaskeun ti Munara London sabada 13 taun dipanjara.

1760 – Kahuruan di Boston ngancurkeun 349 wangunan.

1800 – Alessandro Volta ngalaporkeun panimuan batré listrikna dina hiji surat ka Joseph Banks, présidén Masyarakat Karajaan London.

1815 – Sakaburna ti Elba, Napoléon asup ka Paris bareng jeung 140.000 tentara réguler sarta kira-kira 200.000 pasukan sukarélawan, ngamimitina “Saratus Poé” kakawasaanna.

1848 – Revolusi Jérman 1848-49: Raja Ludwig I turun tahta.

1854 – Partéy Républik di AS diadegkeun di Ripon, Wisconsin.

1868 – Gorombolan Jesse James ngarampog $14.000 ti hiji bank di Russllville, Kentucky.

1883 – Konvénsi Paris pikeun Panangtayungan Properti Industri ditarékeun.

1890 – PM Karajaan Jérman Otto von Bismarck dieureunkeun ku Kaésar Wilhelm II.

1913 – Sung Chiao-jen, nu ngadegkeun Partéy Nasionalis Cina, cidera dina hiji usaha panelasanna sarta tuluy maot dua poé ti harita.

1915 – Albert Einstein medalkeun téori umumna ngeunaan rélativitas.

1930 – KFC (Kentucky Fried Chicken) diadegkeun ku Kolonél Harland Sanders di North Corbin, Kentucky.

1952 – Sénat AS ngasahkeun Perjangjian Kaamanan antara AS jeung Jepang.

1956 – Tunisia merdéka ti Perancis.

1964 – Pibakaleun Badan Ruang Angkasa Éropa (singk. Inggris ESA), ESRO (European Space Research Organisation) diadegkeun numutkeun kasapukan nu ditarékeun tanggal 14 Juni 1962.

1972 – The Troubles: Bom mobil Provisional IRA nu munggaran di Belfast, nelasan tujuh jalma sarta nyideraan 148 lianna di Irlandia Kalér.

1987 – Administrasi Kadaharan jeung Obat nyatujuan obat anti-AIDS, AZT.

1988 – Perang Kamerdékaan Éritréa réngsé ku meunangna Front Pangbébasan Rakyat Éritréa ka Komando Nadew dina Patempuran Afabet.

1990 – Janda Ferdinand Marcos, Imelda Marcos, disidang pikeun alesan panyogokan, panilepan jeung panipuan.

1993 – The Troubles: Bom Provisional IRA nelasan dua budak leutik di Warrington, Inggris. Nungtun kana protés massa, boh di Inggris boh di Irlandia.

1995 – Aliran pamujaan Aum Shirikyo ngajalankeun serangan gas sarin di subway Tokyo, nelasan 13 jalma sarta nyideraan 6.200 lianna.

1988 – Mike Tyson ngarubuhkeun Tony Tubbs dina ronde ka-2 dina parebutan gelar juara dunai kelas beurat.

2000 – Jamil Abdullah Al-Amin, manten anggota Black Panther nu katelah ogé ku H. Rap Brown, ditéwak sabada nelasan députi shérif Georgia, Ricky Kinchen sarta nyideraan kalawan parna Députi Aldranon English.

2003 – Wanci pasusubuh, AS tur tilu nagra séjénna (Inggris, Australia jeung Polandia) ngamimitian serangan ka Irak.

2006 – Leuwih ti 150 soldadu Chad nemasing pati di Chad wétan ku anggota pangbarontak UFDC. Tujuan pangbarontak nyaéta hayang ngarubuhkeun présidén Chad, Idriss Déby.

2012 – Saheunteuna 52 jalma palastra sarta leuwih ti 250 lianna taratu dina hiji galura serangan téror di sapuluh kota di Irak.

2015 – Samagaha panonpoé, equinox jeung bulan super lumangsung dina poé nu sarua.

2016 – Barack Obama jadi présidén munggaran AS nu nganjang ka Kuba ti saprak taun 1928.

2019 – Pausahaan Walt Disney meuli 21st Century Fox nu Rupert Murdoch saharga $71 miliar.